หุ้น25 ธ.ค.ปิดบวก2.50 จุด
ดัชนีหุ้นปิดที่ 1,378.32 จุด เพิ่มขึ้น 2.50 จุด หรือ 0.18 % มูลค่าการซื้อขาย 23,622.51 ล้านบาท
25 ธ.ค. 2555

ดัชนีหุ้นปิดที่ 1,378.32 จุด เพิ่มขึ้น 2.50 จุด หรือ 0.18 % มูลค่าการซื้อขาย 23,622.51 ล้านบาท
นายปริญทร์ กิจจาทรพิทักษ์ ผู้บริหารสายงานวิเคราะห์หลักทรัพย์และกลยุทธ์การลงทุน บล.เคทีบี(ประเทศไทย) เปิดเผยว่า วันนี้ตลาดหุ้นไทยตลอดทั้งวันดัชนีเคลื่อนไหวในกรอบแคบ แต่ก็สามารถยืนในแดนบวกและอยู่ในทิศทางเดียวกับประเทศเพื่อนบ้าน ขณะเดียวกันตลาดหุ้นหลายประเทศก็ปิดทำการเนื่องจากในวันคริสมาส อย่างสิงคโปร์ ฟิลิปินส์ เกาหลีใต้
อย่างไรก็ดี ช่วงนี้ตลาดคงจะไม่มีปัจจัยใหม่อะไรที่มีอิทธิพลต่อตลาดฯ มีเพียงแต่การรอคอยผลสรุปการเจรจาแก้ปัญหาหน้าผาทางการคลัง ที่นักลงทุนต่างรอคอยกันทั่วโลก ดังนั้นช่วงนี้ตลาดคงแกว่งไซต์เวย์ไปก่อน
ทั้งนี้ จะเห็นได้ว่าหากตลาดปรับตัวขึ้นก็ยังมีแรงขายทำกำไร แต่เมื่อตลาดลงมาแถวกรอบล่างก็จะมีแรงซื้อกลับเข้ามา อาจเป็นเพราะปีหน้าโดยรวมตลาดหุ้นไทยยังดีและมีทิศทางเป็นบวกอยู่ เพราะเศรษฐกิจไทยก็ยังมีการเติบโตต่อเนื่องหลักทรัพย์ที่มีมูลค่าการซื้อขายสูงสุด 5 อันดับแรก คือBTS มูลค่าการซื้อขาย 1,806 ล้านบาท ปิดที่7.10  บาท เพิ่มขึ้น 0.20 บาท (+2.90%) 
TRUE มูลค่าการซื้อขาย 1,346 ล้านบาท ปิดที่  5.35  บาท เพิ่มขึ้น 0.39 บาท (+7.86%) 
WHA มูลค่าการซื้อขาย 738 ล้านบาท ปิดที่ 33.00  บาท เพิ่มขึ้น 1.75 บาท (+5.60%) 
INTUCH มูลค่าการซื้อขาย 710  ล้านบาท ปิดที่67.75  บาท เพิ่มขึ้น 0.50 บาท (+0.74%) 
KBANK มูลค่าการซื้อขาย 672 ล้านบาท ปิดที่ 194.00  บาท เพิ่มขึ้น 2.00 บาท (+1.04%)